CELEX: C2005/182/53
Language: lv
Date: 2005-07-23 00:00:00
Title: Lieta C-207/05: Prasība pret Itālijas Republiku, ko Eiropas Kopienu Komisija iesniedza 2005. gada 11. maijā

23.7.2005   
            
            
               LV
            
            
               Eiropas Savienības Oficiālais Vēstnesis
            
            
               C 182/30
            
         Prasība pret Itālijas Republiku, ko Eiropas Kopienu Komisija iesniedza 2005. gada 11. maijā
   (Lieta C-207/05)
   (2005/C 182/53)
   tiesvedības valoda — itāļu
   Eiropas Kopienu Tiesā 2005. gada 11. maijā izskatīšanai ir iesniegta prasība pret Itālijas Republiku, ko cēla Eiropas Kopienu Komisija, kuru pārstāv V. di Buči [V. Di Bucci] un L. Piņjataro [L. Pignataro], pārstāvji.
   Prasītājas prasījumi Tiesai ir šādi:
   
               1)
            
            
               atzīt, ka, noteiktajā termiņā neveicot visus nepieciešamos pasākumus, lai atgūtu no tā saņēmējiem atbalstu, kas ar Komisijas 2002. gada 5. jūnija Lēmumu 2003/193/EK (1) attiecībā uz Itālijas komunālo pakalpojumu uzņēmumiem ar valsts kapitāla pārsvaru piešķirto valsts atbalstu nodokļu atbrīvojuma un aizdevuma ar labvēlīgākiem nosacījumiem veidā — C 27/99 (ex NN 69/98), ir atzīts par nelikumīgu un nesaderīgu ar kopējo tirgu, vai, jebkurā gadījumā, nedarot šos pasākumus zināmus Komisijai, Itālijas Republika nav izpildījusi pienākumus, ko tai uzliek šī lēmuma 3. un 4. pants un EK Līgums;
            
         
               2)
            
            
               piespriest Itālijas Republiku atlīdzināt tiesāšanās izdevumus.
            
         Pamati un galvenie argumenti
   Lēmums uzliek Itālijai pienākumu veikt visus nepieciešamos pasākumus, lai atgūtu no saņēmējiem piešķirto un jau to rīcībā atbilstoši lēmumā pārbaudītajai kārtībai nelikumīgi nodoto atbalstu, kā arī divu mēnešu laikā no paziņojuma saņemšanas brīža informēt Komisiju par pasākumiem, kas tiek veikti lēmuma izpildei.
   Itālija nav veikusi nepieciešamos pasākumus un, jebkurā gadījumā, nedarīja tos zināmus Komisijai, nedz arī norādīja uz absolūto lēmuma izpildes neiespējamību. Jaunākie likumdošanas pasākumi ir vērsti uz to, lai no jauna pagarinātu atgūšanas termiņus, un tie nekādā gadījumā neveicina tūlītēju lēmuma izpildi. Turklāt Komisija vienmēr lojāli sadarbojās ar Itāliju.
   
      (1)  OV L 77, 24.03.2003., 21. lpp.